Татарстан Республикасы Актаныш муниципаль районы

Теләкәй төп гомуми белем бирү мәктәбе

**Проект**

**“Җир елый, ишетәсезме*?”***

*(Кече яшьтәге мәктәп укучыларына экологик тәрбия бирү буенча)*

Авторы: башлангыч сыйныф җитәкчесе

Мусина Гөлнара Миркасыйм кызы

2014 ел

**Проектның исеме:**

“Җир елый, ишетәсезме*?” (Кече яшьтәге мәктәп укучыларына экологик тәрбия бирү буенча)*

**Проектның авторы:**

Мусина Гөлнара Миркасыйм кызы - Актаныш районы Теләкәй төп гомуми белем бирү мәктәбенең башлангыч сыйныф җитәкчесе

**Проектның актуальлелеге:**

Экология дөньякүләм әһәмиятле, мөһим мәсьәләләрнең берсе. Ул үзенең актуальлеге, үткенлеге белән бүген бөтен кешелек алдына килеп басты. Моның төп сәбәбе-экологик җавапсызлык. Экологик аң, культура тәрбияләү – килеп туган хәлдән чыгуның бердәнбер юлы. Ә моңа укучыларга кече яшьтән экологик тәрбия биреп кенә ирешергә мөмкин.

**Проблема:**

Кече яшьтәге мәктәп укучыларының экологик проблемалар турында фәнни һәм практик белемнәренең аз булуы, әйләнә-тирәгә җаваплы мөнәсәбәт һәм үзеңне тоту кыйммәтләренең формалашмаган булуы

**Максат:**

- кече яшьтәге мәктәп укучыларына экологик белем һәм тәрбия бирү; - туган як табигатенә сак караш, кайгыртучан мөнәсәбәт тәрбияләү.

**Бурычлар:**

- дөньядагы экологик проблемалар турында белү дәрәҗәләрен ачыклау максатыннан укучылардан анкета алу; - эшчәнлек юнәлешләрен, темаларын һәм төрләрен сайлау; - проектны тормышка ашыруны контрольдә тоту; - проектның нәтиҗәләрен гомумиләштерү.

**Проектны тормышка ашыру срогы:**

4 ел (1 – 4 класслар)

1 этап – әзерлек: максат кую һәм бурычлар билгеләү, проблемаларны ачыклау, укучылар белән беренчел эш, материаллар туплау

**Проектның этаплары:**

**1 этап** – әзерлек: *максат кую һәм бурычлар билгеләү, проблемаларны ачыклау, укучылар белән беренчел эш, материаллар туплау*

**2 этап** – формалаштыру: *укучыларга экологик белем һәм тәрбия бирү буенча практик эшчәнлек оештыру*

**3 этап** – гомумиләштерү: *гомуми нәтиҗәләр чыгару, нәтиҗәләрне анализлау*

**Көтелгән нәтиҗәләр:**

экологик культура нигезләрен, туган як табигатенең үзенчәлекләрен, табигатьнең кеше өчен әһәмиятен, кеше һәм табигатьнең бәйлелеген, табигатьтә үз-үзеңне тоту кагыйдәләрен белүче, әйләнә-тирәгә җаваплы караштагы һәм мөнәсәбәттәге **укучы**

**Эшчәнлек юнәлешләре:**

**1 юнәлеш:** *“Кул пычранса, су белән юарсың, су пычранса. Ни белән юарсың?”*

Эшчәнлек төрләре:

1. “Тамчы” акциясе – суны экономияләү
2. Чишмәләрне чистарту
3. Елга ярларын чүп-чардан арындыру

**2 юнәлеш: *“****Урман – табигать күрке. Урманнар – Җир планетасының “үпкәсе”.*

Эшчәнлек төрләре:

1. “Яшел чыршы” акциясе
2. Елның төрле фасылларында урманга экскурсияләр
3. Агач утыртуда катнашу

**3 юнәлеш: *“****Кошлар – безнең дусларыбыз.”*

Эшчәнлек төрләре:

1. “Кошларга ярдәм итик!” акциясе – җимлекләр ясап элү, кошларны даими рәвештә туендырып тору
2. “Канатлы дусларыбызны каршы алыйк!” акциясе – сыерчык оялары ясау, элеп кую

**4 юнәлеш: *“*** *Мәктәп – безнең йортыбыз, аны яшелләндерү безнең бурычыбыз”.*

Эшчәнлек төрләре:

1. “Безнең мәктәп ишегалды иң чистасы” – экологик десант
2. Мәктәп бакчасында агач, чәчәк, яшелчә, җиләк-җимеш утырту һәм тәрбияләүдә булышу
3. Класска, мәктәпкә гөлләр утырту, аларны тәрбияләү

**Проектның нәтиҗәсе:**

Проект кысаларында барлык планлаштырылган чаралар да үткәрелде. Проект укучыларда экология өлкәсендә танып-белү эшчәнлеге культурасы, табигатькә сак караш, кайгыртучан мөнәсәбәт формалаштырды, укучылар экологик юнәлештә чараларда һәм конкурсларда теләп һәм актив катнаштылар.

Йөрәкләрдә – илнең йөзе, Безнең кулда – Җир йөзе! Барсы өчен без җаваплы! Ил-җир эше – саваплы!